
Tisztelt Képviselő-testület!
Az államháztartásról szóló 2011. évi CXCV. törvény 91. § (1)-(3) bekezdésében foglalt kötelezettség alapján terjesztem elő a Völgységi Önkormányzatok Társulása (továbbiakban: Társulás) 2024. évi költségvetésének végrehajtására vonatkozó beszámolót. 
Az előterjesztés a Társulás Magyar Államkincstárhoz határidőre benyújtott, a 2024. évi gazdálkodásról szóló részletes költségvetési beszámoló adatai alapján került összeállításra.
1. A költségvetési előirányzatok teljesítése

A beszámoló a Társulás, valamint az általa fenntartott Bonyhádi Gondozási Központ (továbbiakban: Intézmény) költségvetési előirányzatait tartalmazza. Eredeti előirányzatként 554.193.022 Ft volt, mely a módosításokat követően 1.489.104.798 Ft-ra változott.
A teljesített bevételek összege 1.490.978.809 Ft, amely a módosított előirányzathoz viszonyítva 100,13 %-os teljesítésnek felel meg. 
Az év során elszámolt kiadások összege 1.375.284.719 Ft, teljesítési mutatója 92,36 %. 
A bevételek és kiadások alakulását elkülönítetten mutatjuk be a Társulásra, valamint intézményére vonatkozóan.

1.1. Bevételi előirányzatok teljesítése

1.1.1. A Társulás bevételei:
										adatok Ft-ban
	Megnevezés
	Eredeti előirányzat
	Módosított előirányzat
	Teljesítés
	Teljesítés %-a

	Működési célú támogatások az államháztartáson belülről
	 332 059 000 
	 405 150 704 
	 404 975 923 
	100,0

	Működési bevételek
	 40 311 000 
	 46 193 000 
	 46 629 570 
	100,9

	Felhalmozási bevételek
	 -   
	 -   
	 -   
	0,0

	Működési célú átvett pénzeszközök
	 -   
	 2 000 000 
	 1 702 000 
	85,1

	Maradvány igénybevétele
	 14 103 148 
	 14 103 148 
	 14 103 148 
	100,0

	Összesen:
	 386 473 148 
	 467 446 852 
	 467 410 641 
	100,0


Az államháztartáson belüli működési támogatások között került megtervezésre eredeti előirányzatként 332.059.000 Ft összegben Bonyhád Város Önkormányzata által igényelt és a Társulás részére tovább utalt állami támogatások összege. 
Az előirányzat növekmény összege 73.091.704 Ft volt, amelyek az alábbi tételekből tevődött össze:
· Szociális ágazati pótlék és járuléka:	58.896.263 Ft
· Tagok3 2023.évi elszámolás rendezése 8/2024 (IV.5.) sz. hat.	 14.195.441 Ft

A működési bevételek összege a tagok által befizetett hozzájárulásokból származik. (Tagok1., Tagok2., Tagok3.) E címeken együttesen 40.311.000 Ft tervezésére került sor, amely az év során a Tagok3 csoport módosítása miatt 46.193.000 Ft-ra nőtt, a teljesítés összege pedig 46.629.570 Ft. A tagdíjakat minden önkormányzat maradéktalanul megfizette. Az előirányzat teljesítési többlete a sátor bérbeadás, valamint a hirdetési díjak többletbevételéből származik.
Egyéb működési célú átvett pénzeszközök rovaton 1.702.000 Ft teljesült. Az összegből 1.700.000 Ft-ot a tanulmányútra befizetett önrészek tesznek ki, míg a fennmaradó 2.000 Ft a Völgységi Tájkutató Alapítvány által a 2023. évi közművelődési pályázatból fel nem használt és visszafizetett összeg.
A maradvány 14.103.148 Ft-os összegének igénybevétele és számviteli elszámolása a jogszabályi előírásoknak megfelelően megtörtént.




1.1.2. A Gondozási Központ bevételei:					

adatok Ft-ban
	Megnevezés
	Eredeti előirányzat
	Módosított előirányzat
	Teljesítés
	Teljesítés %-a

	Működési célú támogatások az államháztartáson belülről
	     42 361 000 
	      79 990 400 
	      79 990 400 
	100,0

	Működési bevételek
	     69 554 000 
	      73 579 000 
	      75 489 222 
	102,6

	Felhalmozási bevételek
	 
	 
	 
	0,0

	Működési célú átvett pénzeszközök
	                   -   
	           580 672 
	           580 672 
	100,0

	Maradvány igénybevétele
	     55 804 874 
	      55 804 874 
	      55 804 874 
	100,0

	Finanszírozási bevételek
	 
	    811 703 000 
	    811 703 000 
	100,0

	Összesen:
	   167 719 874 
	 1 021 657 946 
	 1 023 568 168 
	100,2



A Gondozási Központ bevételei összességében a módosított előirányzathoz mérten 100,2 %-os mértékben teljesültek. 

A működési célú támogatások az államháztartáson belülről között a szakmunkástanulók gyakorlati képzése után igényelt összeg került eredeti előirányzatként tervezésre 40.139.000 Ft összegben a képzésben résztvevő dolgozók személyi juttatásainak, járulékaink és dologi kiadásainak fedezetére. Az év során további 37.285.000 Ft szocho kedvezmény került lehívásra a NAV-tól, amelyből 30.000.000 Ft tartalékra került, a fennmaradó 7.285.000 Ft pedig a saját dolgozók képzéséhez kapcsolódó személyi juttatásokat és járulékokat fedezte.
Szintén itt került könyvelésre a jelzőrendszeres házi segítségnyújtásra a Belügyminisztérium által biztosított 2.566.400 Ft támogatás, mely az eredetileg biztosított összeghez képest 344.400 Ft-tal megemelésre került.

A működési bevételek az intézmény által nyújtott szolgáltatások ellenértékét tartalmazza, melynek eredeti előirányzatát a szolgáltatási díjak alapján 69.554.000 Ft-ban került meghatározásra, mely a határozat-módosítások alkalmával összességében 4.025.000 Ft-tal került módosításra. A bevételek között a legjelentősebb tételek az ellátási díjak és az ÁFA visszatérítés (70.708.545 Ft), míg a betétlekötések után 2.437.232 Ft bevételt realizáltunk. A tényleges teljesítés 75.489.222 Ft, mely 102,6%-os teljesítésnek felel meg. 

Egyéb működési célú támogatások államháztartáson kívülről jogcímen 580.672 Ft bevétel realizálódott. Ebből vállalkozóktól 185.000 Ft érkezett, ami dologi kiadásokra, míg a non-profit szervektől érkezett 395.672 Ft gyógyszerbeszerzésre lett felhasználva. 

Az 55.804.874 Ft összegű maradvány igénybevétele és számviteli elszámolása a jogszabályi előírásoknak megfelelően megtörtént.

1.2. Kiadási előirányzatok teljesítése
Az év során a társulásnál és az intézménynél együtt 1.375.284.719 Ft kiadás merült fel, amely a módosított előirányzathoz viszonyítva 92,36 %-os mértékű teljesítésnek felel meg. A teljesített kiadások összege úgy a Társulásnál, mind a Gondozási Központnál a módosított előirányzat alatt maradt (75,4% illetve 93,0%). Az egyes rovatoknál jellemző mértéknél alacsonyabb teljesítési mutatókat a fel nem használt tartalékok összegének a torzító hatása eredményezi. 
1.2.1. A Társulás kiadásai:	
						adatok Ft-ban
	Megnevezés
	Eredeti előirányzat
	Módosított előirányzat
	Teljesítés
	Teljesítés %-a

	Személyi juttatások
	 300 000 
	 2 460 000 
	 2 179 263 
	88,6

	Munkaadókat terhelő járulékok
	 112 000 
	 112 000 
	 83 136 
	74,2

	Dologi kiadások
	 8 643 740 
	 10 995 802 
	 10 995 802 
	100,0

	Egyéb működési célú támogatások államháztartáson belülre 
	 8 548 260 
	 25 334 220 
	 25 249 864 
	99,7

	Egyéb működési célú támogatások államháztartáson kívülre
	 -   
	 2 800 000 
	 2 800 000 
	100,0

	Tartalékok
	 14 103 148 
	 13 064 967 
	
	0,0

	Összesen:
	 31 707 148 
	 54 766 989 
	 41 308 065 
	75,4



A kiadások egyes elemei, azok teljesítése az alábbiak szerint alakult:
Személyi juttatások között tervezésre a reprezentáció került 300.000 Ft összegben. Év közben a szlovéniai tanulmányút kiadásai miatt az előirányzat 2.160.000 Ft-tal került megemelésre. A tanulmányúttal kapcsolatos kiadás 2.153.180 Ft volt, míg egyéb reprezentációs kiadásra mindössze 26.083 Ft került kifizetésre. 
A munkaadói járulékokra 83.136 Ft-ot fizettünk ki. Ez tartalmazza a cégtelefon, valamint a reprezentáció utáni adó és járulékterhek összegét. A tanulmányút után járulékfizetési kötelezettség nem merült fel.
Dologi kiadásokra eredeti előirányzatként 8.643.740 Ft került tervezésre, amely az év során 10.995.802 Ft-ra módosult, mely előirányzat teljes egészében felhasználásra került, a teljesítési szint 100,0%-os.
Az alábbiakban részletesen bemutatjuk az egyes dologi rovatokon teljesített kiadásokat.
· Üzemelési anyag a Társulás irodaszereinek és egyéb anyagköltségeinek (irodaszer, elem, toner) összegét tartalmazza. A felmerült kiadások összege 41.622 Ft.
· Informatikai szolgáltatásra 322.490 Ft-ot számoltunk el, amely a honlap karbantartásának, domain hosszabbítás díját, valamint a költségvetés és beszámoló tanácsülési anyaga készítése programjának kiadását tartalmazza.
· Egyéb kommunikációs szolgáltatásként 39.000 Ft tervezésére került sor, amely a mobiltelefon díját tartalmazza. A felmerült kiadások összege 36.837 Ft volt.
· Bérleti és lízingdíj kiadásoknál a szlovén tanulmányúttal kapcsolatos helyiségbérlet került könyvelésre 298.313 Ft összegben.
· A karbantartás kerete 233.600 Ft volt, azonban a jogcím terhére nem merült fel kiadás. 
· Szakmai tevékenységet segítő szolgáltatások 4.430.000 Ft összegű kiadása a belső ellenőrzési feladatok ellátásáért fizetett díjat tartalmazza.
· Egyéb szolgáltatásra a rendelkezésre álló 3.524.424 Ft keret teljes egészében felhasználásra került. A rovaton a költségek az újság kiadásával kapcsolatos szolgáltatások kiadásai, mint az írás, tördelés, keresztrejtvény összeállításának költségei, valamint a posta és bankköltségek kerültek elszámolásra.
· A reklám és propaganda kiadások a Völgységi Hírlevél kiadásával kapcsolatos nyomda költségeket tartalmazzák. A felmerült kiadás 1.613.480 Ft.
· Egyéb dologi kiadásként 273.311 Ft került kifizetésre, mely összeg teljes egészében a tanulmányút megszervezésének a költsége. 
· A működési célú előzetes ÁFA a felmerülő kiadások függvénye, 455.325 Ft került elszámolásra az egyes számlák után.

Az egyéb működési célú támogatások áh-n belülre rovaton kifizetett kiadások két tételből állnak össze. Bérátadásként a társulási és a pénzügyi ügyintéző bér és járuléka került megtervezésre 8.548.260 Ft összegben. A tényleges bérköltségek alapján 8.463.904 Ft összegű kifizetésre került sor. A másit tétel a Tagok3 2023. évi elszámolásából adódó fizetési kötelezettség. A jogcímen az előirányzat módosítás mértékével azonos, 16.785.960 Ft összegű kifizetés történt.
Egyéb működési célú támogatások államháztartáson kívülre rovaton a közművelődési pályázat kiadása került könyvelésre. A Társulási Tanács 7/2024. (II.23.) határozata alapján a pályázat 3.000.000 Ft-os keretösszeggel került kiírásra, melyből 2.800.000 Ft került odaítélésre és kiutalásra a nyertes civil szervezetek részére.

A tartalékok előirányzata az alábbiak szerint alakult:
										adatok Ft-ban
	Megnevezés
	Társulás (Tagok1.,2.)
	Társulás (Tagok3.)
	Összesen

	Előirányzat: 01.01.
	 5 795 051 
	 8 308 097 
	 14 103 148 

	7/2024. (II.23.) határozat a Társulás közművelődési pályázatának felosztása
	-3 000 000 
	- 
	-3 000 000 

	8/2024. (IV.05.) határozat tartalmazta a Tagok 3. csoport 2023. évi bevételeinek és kiadásainak elszámolása
	· 
	-2 590 519 
	-2 590 519 

	15/2024 (V.31) határozat a Mura-vidéki magyarság és a szlovén turisztikai megoldások megismerése céljából tanulmányút szervezéséről
	-2 000 000 
	
	-2 000 000 

	25/2024 (XI.29.) határozat
	· 
	6.864 400 
	- 6 864 400 

	5/2025 (II. 21.) határozat
	· -312 062 
	
	· -312 062 

	Állomány: 2024.12.31-én
	·  482 989 
	 12 581 978 
	- 13 064 967 


A Társulás az év végén 13.064.967 Ft összegű tartalékkal rendelkezett.

1.2.2. A Gondozási Központ kiadásai:   

Az intézmény kiadásai az alábbiak szerint teljesültek:

						     				adatok Ft-ban 
	Megnevezés
	Eredeti előirányzat
	Módosított előirányzat
	Teljesítés
	Teljesítés %-a

	Személyi juttatások
	 323 292 000 
	 377 296 181 
	 374 963 789 
	99,4

	Munkaadókat terhelő járulékok
	 39 545 000 
	 47 202 082 
	 46 972 859 
	99,5

	Dologi kiadások
	 95 205 000 
	 102 461 766 
	 98 584 031 
	96,2

	Tartalékok
	 63 593 874 
	 93 826 000 
	
	0,0

	Beruházások
	 850 000 
	 1 848 780 
	 1 752 975 
	94,8

	Finanszírozási kiadások
	
	 811 703 000 
	 811 703 000 
	100,0

	Összesen:
	 522 485 874 
	 1 434 337 809 
	 1 333 976 654 
	93,0



Az intézmény személyi juttatásának eredeti előirányzata 323.292.000 Ft volt, ami az év során 54.004.181 Ft-tal emelkedett. A legjelentősebb volument ebből az eredeti előirányzatként nem tervezhető ágazati pótlék miatti 52.313.181 Ft növekmény teszi ki, míg az 1.691.000 Ft egyéb növekmény a béren kívüli juttatás növelése és a tartósan távollévők, betöltetlen álláshelyek, illetve a 2024. márciusi bérlettípusok megváltozásaként jelentkező maradványának különbözetéből adódik 
A teljesített kiadások a módosított előirányzatok 99,4 %-át képezik, amely 2.332.392 Ft maradványt jelent. A maradvány kizárólag a törvény szerinti illetmény soron keletkezett a betegség miatt távollevő dolgozók esetében.
Az Intézmény engedélyezett létszáma 64,5 fő volt, betöltött létszám 63 fő, a beszámoló szerinti statisztikai állományi létszáma 60,375 fő. A bértervezés 62,875 főre történt egész évre.

A munkaadókat terhelő járulékok előirányzat felhasználása a módosított előirányzat 99,5 %-át képezi.
Az előirányzatok az év során 7.657.082 Ft-tal került módosításra a személyi juttatásoknál ismertetett jogcímekhez tartozóan. 

A dologi kiadásokra 95.205.000 Ft összegű eredeti előirányzat került tervezésre. Az év során az előirányzat a költségvetési határozatok módosítása alkalmával több ok miatt került módosításra, melynek eredőjeként 7.256.766 Ft összegben került növelésre. A teljesítés összege 98.584.031 Ft, amely 96,2 %-os mértékű felhasználásnak felel meg. társult. A fel nem használt előirányzat összege 3.877.735 Ft, mely több rovaton keletkezett kisebb összegű maradványokból adódott össze. 
Beruházási kiadásra 1.752.975 Ft került kifizetésre. Az összegből 6 db mobiltelefon, 3 db hátmasszírozó, az irattárba polcrendszer, 4 db redőny a Perczel u. 29-be, főzőlap, laptop, nyomtató került beszerzésre.

Az intézmény előző évi maradványából képzett tartaléka 1.804.874 Ft volt, mely az intézményvezető döntése alapján dologi kiadásokra, illetve beruházásokra került felosztásra. Eredeti előirányzatként visszatervezésre került a tartalékra a szocho kedvezmény előző évi tartaléka 51.000.000 Ft összegben, ami az év során 40.789.000 Ft-tal növekedett az év során igényelt szocho kedvezményeknek köszönhetően, valamint további 2.037.000 Ft-tal nőtt a kamatbevételek következtében. Így az év végén rendelkezésre álló, szocho kedvezmény igénylése következtében keletkezett tartalék összege, mely az új idősek otthonára fordítható, 93.826.000 Ft.

Finanszírozási kiadásoknál a Társulási Tanács engedélye alapján történt betétlekötések összege található, mely előirányzat és teljesítés szinten is 811.703.000 Ft.

Összegezve elmondható az intézmény gazdálkodásáról is, hogy az a rendelkezésre álló keretek között bonyolódott. A rendelkezésre álló előirányzatok az intézmény működéséhez elegendőek voltak, az intézmény évközi támogatási igénnyel az előzőekben ismertetett indokokon túl nem élt.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet (Bkr.)  11. § (1) bekezdése alapján a költségvetési szerv vezetője a rendelet melléklete szerinti nyilatkozatban köteles értékelni a költségvetési szerv belső kontrollrendszerének minőségét. A költségvetési szerv vezetője a nyilatkozatot megküldi az irányító szerv vezetőjének.
A vezetői nyilatkozatot a zárszámadás előterjesztője a zárszámadási határozati javaslat tervezetével együtt terjeszti elő.
A Völgységi Önkormányzatok Társulása által fenntartott Bonyhádi Gondozási Központ vezetőjének nyilatkozatát az előterjesztés 13. számú mellékleteként csatoljuk.
Kérem a Tisztelt Képviselő-testületet, hogy a csatolt részletes tájékoztató alapján a Völgységi Önkormányzatok társulása 2024. évi zárszámadására vonatkozó határozati javaslatot elfogadni szíveskedjen.

Határozati javaslat:

Mórágy Község Önkormányzata Képviselő-testülete a Völgységi Önkormányzatok Társulása 2024. évi költségvetésének végrehajtásáról szóló határozatot a határozat 1. melléklete szerinti tartalommal hagyja jóvá.

Határidő: azonnal
Felelős: Glöckner Henrik polgármester
Végrehajtásért felelős: Filczinger Ágnes jegyző 
Határozat-kivonatot kapja: Völgység Önkormányzatok Társulása 1 példány (pdf-ben megküldve).
Mórágy, 2025. május 12.

Glöckner Henrik sk.
polgármester

